དེའི་སྐོར་མདོ་མཁྱེན་བརྩེའི་རྣམ་ཐར་དུ།དེར་སྐབས་ཤིག་བླ་མ་དཔལ་དགེས་སྣ་དྲངས།སྲིང་མོ་མཆོག་གི་གཙོ་གྱུར་དམ་ལྡན་བདུན་ཙམ་ལ།ཡེ་ཤེས་མཁའ་འགྲོ་དངོས་སུ་བྱིན་ཕེབས་ཅིང་རྟེན་འབྲེལ་གྱི་སྒོ་འཕར་ཕྱེས།དབེན་པ་ཞིག་ཏུ་ཚོགས་ཀྱི་འཁོར་ལོ་རྒྱ་ཆེན་པོ་ཞིག་བསྐོར་བ་ལ།སྲིང་མོ་ཆེན་མོ་མཁའ་འགྲོ་ས་འཛིན་ཆེན་མོར་བརྫུས་ཤིང་དཀྱིལ་འཁོར་གྱི་བྱ་བ་བསྒྲུབས།གཞན་མི་ཕོ་མོ་ལྔ་ལ་མཁའ་འགྲོ་སྡེ་ལྔ་བབ་ཅིང་བརྡ་སྣ་ཚོགས་སྟོན།དཔལ་དགེ་ལ་སེང་ཧ་མུ་ཁ་བབ་ནས་ས་མཚམས་འཛིན།ཞེས་སོགས་ཏེ།འདི་དག་གིས་ཀྱང་།དཔལ་སྤྲུལ་རིན་པོ་ཆེ་གཞོན་ནུའི་དུས་སུ་མདོ་མཁྱེན་བརྩེ་རིན་པོ་ཆེ་དང་མཉམ་དུ་ཕེབས་བཞུད་གནང་པའི་ལོ་རྒྱུས་གལ་ཆེན་ཤ་སྟག་རེད།